С Роб си писахме писма, докато лежеше в затвора на окръг Травис.
Имал е много свободно време и затова пишеше писма.
КЛЕЪР ХЮИ РЕЖИСЬОР
Това е първото му писмо до нас.
"Скъпа Клеър,
времето в затвора тече по различен начин.
Понякога една секунда е дълга като ден, друг път целият ден минава за секунда.
Когато си в килията по 23 часа на ден, времето става безкрайно.
Чета много книги.
Изчетох цялата поредица "Дюн".
Това е най-великата научнофантастична поредица
и за мен е съвременна класика.
Не харесвам ребуси."
Май му бях изпратила книга с ребуси.
"Но слушам Ен Пи Ар, макар че предпочитам Би Би Си.
Възползвам се от деветте години в затвора,
за да стана по-добър човек.
Виждала си ме за една седмица
и не знаеш дали съм прав, но попитай майка ми или дори баща ми.
Вероятно си ги заснела да казват нещо подобно.
Не знам какво сте снимали.
Трудно ми е да опиша по колко различни начини се развих.
Моля те, пиши ми скоро. С най-добри пожелания, Роб."
Това е първото му писмо от няколкото, които си обменихме,
преди да го освободят под гаранция.
НЯМА ДА ЗАБРАВИМ
УБИЙСТВАТА В МАГАЗИНА ЗА КИСЕЛО МЛЯКО
Беше огромна новина, че съдът анулира присъдата ми.
Казвам ви, стоях си
на вратата на килията, когато се приближи един надзирател.
Писмата от съда не пристигат с останалите писма.
Надзирателят ми донесе писмо, а аз не знаех за какво е.
Каза ми, че е от Апелативния съд. Отворих го и не можах да повярвам.
Съдът анулирал присъдите ни заради нарушение на Шестата поправка
и в частност правото ни да се изправим пред обвиняващата страна.
В делото срещу Спрингстийн бяха взели писмените ми показания,
част от които приставът е изчел в залата.
В делото срещу мен ползваха откъси от неговия видео разпит.
Но според Конституцията имаш право да се изправиш срещу обвиняващата страна.
Отказах да свидетелствам в залата в делото срещу него.
Той отказа да свидетелства в залата в делото срещу мен.
Така че кога и къде сме се възползвали от правото си
да се изправим срещу "обвиняващата страна"?
МАЙК ЛИНЧ СЪДИЯ
Тук законът търпи интерпретация.
Докато делото беше в Апелативния съд,
Върховният съд на САЩ взе решение,
което промени закона и премахна нуждата от интерпретация.
Затова присъдата бе анулирана.
Ново развитие в едно от най-известните дела в Остин.
Апелативният съд на Тексас реши,
че Майкъл Скот е несправедливо осъден на смърт.
Самопризнанията му са грешно поднесени на съдебните заседатели
и не е можал да се изправи срещу обвиняващия го Спрингстийн.
Присъдите на Спрингстийн и Скот бяха анулирани.
Апелативният съд реши, че конституционните им права са нарушени.
Когато чуя...
МАРИЯ ТОМАС МАЙКА НА ЕЛАЙЗА
...че правата им са били нарушени...
Нашите дъщери бяха убити.
Върховният съд на Тексас взе решение с пет срещу четири гласа.
ПОЛ ДЖОНСЪН СЛЕДОВАТЕЛ 1997-2002 г.
За четирима от съдиите това няма значение, но съдът взима решения с мнозинство.
Петима са решили, че това има значение, и затова рестартират делото.
Към онзи момент колко дълго си бил в затвора?
Шест и половина - седем години.
Не мога да кажа с абсолютна точност.
Хората не разбират кое кога се случва. Престъплението е извършено през 1991 г.
КАРЛОС ГАРСИЯ АДВОКАТ НА М. СКОТ
През 1999 г. Майкъл Скот и Спрингстийн правят самопризнания.
Двамата губят делото. Единият получава смъртна присъда, другият - доживотна.
Седем години по-късно делата им са анулирани и започват отначало.
Затова областният прокурор реши,
че тъй като самопризнанията сочат, че момичетата,
или поне едно от тях, са били изнасилени,
може би ще намерят доказателства с ДНК за новото дело.
Стигна ли до оргазъм?
Не знам дали съм еякулирал.
Преди първото дело вече беше извършен ДНК анализ
и по пробите не беше открито чуждо ДНК.
Но по онова време им трябваха големи количества течност.
Но сега извършиха изследване на пробите по нова технология
на име Y-STR.
С нея може да се открият по-малки количества ДНК.
Прокуратурата знаеше за новата технология Y-STR...
АМБЪР ФАРЪЛИ
...и използва нея,
за да не зависи обвинението от самопризнанията на двамата,
а от науката.
Имаме X хромозома и Y хромозома.
Жените имат XX. Мъжете имат XY.
При Y-STR женската ДНК проба не се взима предвид.
Обадиха ни се от кабинета на съдията да се срещнем веднага.
На тази среща прокурорите ни съобщиха,
че са намерили Y-STR профил в пробата от Ейми Ейърс.
ЕЙМИ ЕЙЪРС 13 ГОДИНИ
Но пробата не отговаря на никого от четиримата обвиняеми.
Нито на нашите двама, нито на другите.
Най-важното при тази проба е, че е чужда.
ДЖО СОЙЪР АДВОКАТ НА Р. СПРИНГСТИЙН
Не е на никого от тях четиримата.
Но сега прокуратурата ще каже,
че не са били четирима извършители, а явно са били петима.
Въпреки че това не отговаря на твърденията,
според които ги осъдиха първия път.
Те мислеха, че пробата Y-STR само ще затвърди тезата им.
Но вместо това получиха истината, която отказват да приемат.
Теорията на прокуратурата сега е,
че пробата е замърсена.
Явно нещо е станало с нея.
Или пробата е замърсена, или става дума за още един извършител.
РОЗМАРИ ЛЕМБЪРГ ОКРЪЖЕН ПРОКУРОР НО ОКРЪГ ТРАВИС
През 1991 г. е имало определен метод за събиране на проби от местопрестъпление,
имало е метод за обработката и съхранението им.
Y-STR може да засече дори клетки от кожата.
Така че всеки, който е имал контакт или е бил близо до тези проби,
може да ги е замърсил със собствената си ДНК.
Помислете за магазина.
Целият под е бил наводнен при гасенето на пожара.
АНДЖИ ЕЙЪРС ЗЪЛВА НА ЕЙМИ
Момичетата са били на пода, който е бил наводнен.
Може да е всичко...
ШОН ЕЙЪРС БРАТ НА ЕЙМИ
Говорим за ресторант с много посетители.
Затова започнаха да проверяват всички
петдесет огнеборци, които са участвали в гасенето.
Провериха всеки полицай и полицейски служител.
Провериха съдебния лекар. Провериха бащата на Ейми.
Брат й.
Провериха всеки, за когото се сетиха.
След като провериха 200 мъже,
които са били до тялото на Ейми или дори само са го поглеждали,
не намериха съвпадение.
Така че тази ДНК проба е на друг мъж - истинския убиец.
Да, може пробата да е била замърсена.
Колко е вероятно обаче? Малко.
Получаваш пълен профил на ДНК от вагинална проба на най-младата жертва?
Не, това не е замърсяване, а е истинският убиец.
ЗАТВОР НА ОКРЪГ ТРАВИС
ЮНИ 2009 г.
След първото дело по този случай
се появиха нови методи за анализ на ДНК проби.
В момента е сигурно,
че сред доказателствата
за смъртта на тези момичета присъства ДНК проба на мъж,
чиято самоличност не ни е известна.
Затова не мога добросъвестно
да допусна случая да стигне до съда, преди да идентифицираме
самоличността на този човек и докато не разкрием истината.
За пръв път в наказателното правораздаване в щата Тексас
двама души са освободени под гаранция
за четири предумишлени убийства.
Реших, че не мога да задържа обвиняемите в затвора,
и ги освободих под гаранция
и дадох на прокуратурата срок да сезира съда с делото.
Все още съм уверена, че Майкъл Скот и Робърт Спрингстийн са отговорни
за убийството на момичетата.
Искам да уверя всички, че ще продължим работа,
докато отново не стигнем до съд.
На излизане казах на Робърт, че съжалявам колко дълго трябваше да чака този ден.
От десет години не е бил на свобода.
Обещах му да не се връща в затвора.
Или ще спечелим делото в съда, или то няма да стигне до него.
Как е на свобода?
Чудесно е. Искам да благодаря на Бог, семейството и адвоката ми,
че имам тази възможност.
Тази майка не се притеснява, че може да не открият на кого е пробата ДНК.
И без ДНК имаме достатъчно срещу тях четиримата.
МАЙКАТА НА ДЖЕНИФЪР И САРА
Ще съжаляват всеки ден от живота си.
Ако бях на тяхно място, щях да си остана в затвора.
Там ще е по-безопасно за тях, защото много хора навън им имат зъб.
ЮЛИ 2009 г. МЕСЕЦ СЛЕД ОСВОБОЖДАВАНЕТО
Делото е простичко.
При разпитите са ползвани
недопустими методи...
ПОДГОТОВКА ЗА НОВОТО ДЕЛО
...и са получили фалшиви самопризнания.
Разпитващите са страдали от склонност за потвърждаване,
защото са решили, че са намерили убийците, и са търсели всячески доказателства.
Тук съм заснела Карлос Гарсия, който репетира
началните си пледоарии
за новото дело, което трябваше
да започне през 2008 или 2009 г.
Карат Майкъл да си спомни някои подробности.
Майкъл се стряска и не си спомня.
Затова разпитващият го притиска: "Нали това е оръжието? Хайде, кажи ми."
Майкъл отговаря: "Да, с този пистолет той застреля момичетата."
Пол Джонсън много добре е знаел какво става,
защото е стоял в съседната стая и е гледал камерите.
Пол Джонсън е знаел, че не това е пистолетът.
Защото са го проверили.
И според балистичната експертиза
е много малко е вероятно този пистолет да е убил момичетата.
По време на първото дело
не са наблегнали много на факта, че не това е пистолетът на убийството
и че няма физически доказателства, които да свързват момчетата с убийството.
Полицаите са знаели, че не това е оръжието,
въпреки че по време на разпита на Майкъл Скот намекват,
че то съвпада с оръжието на убийството.
За 17 години, откакто престъплението е извършено,
не е намерено нито едно физическо доказателство,
което да свързва тези момчета с местопрестъплението.
Нито едно.
Колко време?
Стана 48 минути. - Добре.
Трябва да го съкратим с 20 минути.
Леле.
Според мен Джонсън не си е свършил работата.
На всичкото отгоре е скрил подробностите, които не му изнасят.
Всяка експертиза върху куршумите,
с които момичетата са били убити, не може да каже категорично
дали са били изстреляни от пистолета на Морис.
Но Морис каза,
че Форест е взел пистолета, с който Морис е бил арестуван,
и с него е убил момичетата.
Но винаги сме знаели, че Морис е имал и други оръжия.
Така че дори и да не сме сигурни, че това е оръжието,
не можем да оневиним Морис, тъй като имал достъп до други оръжия.
Трябва да повярвате на Морис, че това е пистолетът на убийството.
Аз съм честен човек.
Казвам истината.
Водя честен живот
и според мен проведох разследването по абсолютно честен начин.
Присъдите потвърдиха това, което винаги съм смятал -
че успяхме да докажем извън всякакво съмнение,
че те четиримата са убийците.
СЪДЕБНА ПАЛАТА ОКРЪГ КАУНТИ
Скот и Спрингстийн...
ОКТОМВРИ 2009 г.
...са влизали десетки пъти тук.
Но за пръв път влизат в съда като свободни хора.
И двамата са на свобода от юни месец,
когато съдия Майк Линч ги пусна под гаранция
и даде на прокуратурата срок до днес да повдигнат обвинения.
Моля за тишина. Изправете се.
Започва заседанието на 167-и окръжен съд в окръг Травис.
Майк Линч е съдията днес.
Добър ден. Заседанието се записва.
През август съдът
публикува решение относно безпрецедентното развитие на това дело,
според което днес страните трябва да обявят пред съда
дали са готови за дело със съдебни заседатели.
Както съдът знае добре, следствието извършва проверка,
с която да открие самоличността на мъжа...
ЕФРЕЙН ДЕ ЛА ФУЕНТЕ ПРОКУРОР
...чийто генетичен материал беше намерен чрез Y-STR
от вагиналните проби на една от жертвите по това дело.
Г-н съдия, тъй като следствието не е открило въпросния мъж,
прокуратурата няма друг избор,
освен да пледира за отлагане на делото,
докато не бъде завършено следствието
и този неизвестен мъж не бъде идентифициран.
Нещо друго от прокуратурата? - Не.
Тъй като не бяха представени възражения пред съда,
той ще уважи молбата и на двете страни по делото.
Тъй като прокуратурата не беше готова със следствието,
трябваше временно да прекратим делото с възможност за възобновяване.
Просто спазвахме закона и постъпвахме честно.
Разбирам защо всички страни не бяха доволни от това решение.
Извинете ме.
Все пак делото не завърши по същество.
Но поне обвиняемите са били доволни, че са на свобода, а не излежават присъди.
Може ли няколко въпроса? - Засега няма да коментирам нищо.
Тук няма победа.
Все още няма отговор на основния въпрос по това дело.
Кои са убийците?
Къде са те? Трябва да ги открием.
Но най-важното е да останем съпричастни към мъките и страданията на семействата
на жертвите.
Съдът невинаги въздава правосъдие. По-скоро налага буквата на закона.
С вас може да имаме различни представи...
БОБ ЕЙЪРС БАЩА НА ЕЙМИ
...за справедливост.
Да. - Справедливостта може да е в отмъщението.
Не се лъжете.
Това решение бе трудно и не ми се искаше да го взимам.
Но най-добрият законов и стратегически ход ще бъде...
РОН ЛАРА СЛЕДОВАТЕЛ
...Спрингстийн и Скот да бъдат изправени пред съда.
Може ли да извършите търсене в базите данни за сексуални насилници?
За този конкретен тип профил няма база данни.
Това е профил само с Y хромозома и за такива няма база данни.
Какво значи това за съдебната система?
Или сте позволили двама убийци да са на свобода,
или неправилните хора са били в затвора.
Как хората да вярват на системата,
ако това са двата възможни изхода от делото?
Делото беше проведено пред 24 жители на окръг Травис,
които осъдиха тези мъже с ефективни присъди.
Просто имаме ново развитие.
Трябва да открием чия е тази ДНК проба.
Не мисля, че ще е удачно да караме съдебните заседатели в момента
да основат решението си на непълна информация.
Затова ще изчакаме.
Поздравления! - Благодаря!
Днес изглеждаше много уверен. Наистина, много уверен.
Това е първият му ден като свободен човек.
Поне не е в затвора.
Според мен изглеждаше идеално. Съвсем здрав...
Сега обвиненията срещу теб са снети...
СЕДМИЦА СЛЕД ПРЕКРАТЯВАНЕ НА ДЕЛОТО
...и си близо да бъдеш оправдан в очите на обществеността.
Не съм оправдан.
Съдът временно прекрати делото.
Така че...
От един затвор отивам в друг.
Мамка му!
Панталоните струват сто долара, но коланът не влиза.
Не се вълнувам или радвам толкова, както доста хора предполагат,
че се чувствам в момента,
защото не мога да спра да мисля по въпроса.
Винаги стои въпросът ще бъда ли оправдан.
Здравейте. - Това е продуцентът.
Заповядайте.
ЕКИПЪТ НА "48 ЧАСА"
Ще ви направя кафе. Имам и безалкохолни напитки.
Мога да предложа и вода. - Благодаря, много мило.
Искаме да заснемем
какво правиш в ежедневието си и как живееш.
Това тук е кухнята, така да се каже.
Имам малка фурна и малка микровълнова печка.
Имам тиган.
Спрингстийн сега е на 35 години...
ЧЕТВЪРТИ РЕПОРТАЖ НА "48 ЧАСА"
...и не е очаквал да прекара последните десет години в затвора.
Последните няколко години се говорят какви ли не небивалици,
така че искам да изясня някои неща
и хората да разберат истината.
Намирали ли са твои отпечатъци в магазина? - Не.
Кръв? - Не.
ДНК? - Не.
Косми? - Не.
Но той трудно може да обясни защо е направил самопризнания пред полицията,
след като дълго е отричал, че е замесен.
Как става това?
Не знам. Тук има психологически аспекти, от които не разбирам.
Съжаляваш ли, че си направил самопризнания?
И да, и не.
Говорил съм с няколко адвокати и психолози,
които ми казаха, че това може да се случи на всекиго.
А хората едва сега научават истината за фалшивите самопризнания
и признанията под принуда.
НОЕМВРИ 2009 г. ТРИ СЕДМИЦИ СЛЕД ПРЕКРАТЯВАНЕ НА ДЕЛОТО
Бел, изяж ги.
Здравей, г-це Бел.
Нали ти казах, че Джон Уисър ме попита с кой стих
бих описал този случай.
Казах му, че ще цитирам Т. С. Елиът.
По тоя път светът завършва, по тоя път светът завършва
не със взрив, а с хленч.
Разочароващ край.
Просто науката не можа да намери отговор.
И затова сме тук.
Но затова си и на свобода.
Искаш ли една пура?
Не, благодаря.
Тази сутрин говорих със съдия Линч.
Делото е прекратено, но то няма да има край.
За това си говорихме с него.
Той ме попита за теб и аз му казах. Той мислел, че вече си заминал.
Казах му, че си в Западна Вирджиния
и че няма да се връщаш в Тексас.
Прокуратурата е убедена, че си виновен. Полицаите се кълнат, че си виновен.
Ако те пипнат зад волана, няма да излезеш от Остин.
Ще намерят причина да те върнат в затвора. Това ти казвам.
Макар че обвиненията са снети,
с тази новина медиите ще гръмнат.
Хванали са в крачка обвиняемия за убийствата... Бел, престани!
Ще те изпратя в...
Не! Не ме интересува мнението ти.
ДЕНОНОЩЕН ЗАЕМ ЗА СЪДЕБНА ГАРАНЦИЯ
48 ЧАСА
Обичам Тексас и не ми се тръгва,
но това е най-доброто решение в момента.
Не знаех, че ситуацията с полицаите е толкова сериозна.
Не сме напълно сигурни, че е толкова зле,
но изглежда крайно неприятна.
И затова искаме да избегнем всякакви проблеми.
Така че страх лозе пази.
Н2 в източна посока. Минахме покрай паркинг.
ЕДНА ГОДИНА ПО-КЪСНО
Спешна помощ, бързо! Ранен полицай.
Рутинна пътна проверка завърши със смъртта
на стар познайник на полицията в Остин.
Полицаят е изстрелял един куршум, с който е уцелил заподозрения.
Разбрахме, че убитият е Морис Пиърс.
Според полицията Пиърс съборил знак стоп
и започнал да прескача оградите, за да избяга.
Когато Уилсън го настигнал...
Служителят на реда се е опитал да го задържи.
Но усетил нещо влажно по себе си.
Тогава разбрал, че Морис
извадил ножа си и порязал гърлото му.
Полицаят Уилсън е в стабилно състояние.
След минути съседите се обадили,
че са намерили нападателя мъртъв малко по-надолу.
Множество жители на Остин познават добре името Морис Пиърс,
който е свързан с убийствата в магазина за йогурт.
Според роднините на Пиърс
миналото му го преследвало и той нямал вяра на полицията.
Началникът на отдел "Убийства" ми звънна
на следващата сутрин и щях да го изям с парцалите.
Казах му, че трябваше да ми звънне снощи.
Не исках да чуя, че Морис Пиърс е умрял. Исках да го видя.
Винаги съм се надявал, че ще съберем достатъчно доказателства
и той ще се изправи пред съда в обвинение за предумишлено убийство
и че ще получи доживотен затвор.
И когато
разбрах, че е бил убит,
сърцето ми не се трогна, колкото и жестоко да звучи това.
Морис Пиърс не е спирал да говори с полицаите
и никога не е отказвал да се яви на разпит.
Но го беше страх от тях.
Постоянно го притесняваха, защото е основният заподозрян.
Джонсън постоянно го притесняваше, но Пиърс винаги говореше с него.
СЕДЕМ ГОДИНИ СЛЕД УБИЙСТВАТА
Според мен разбираш,
че аз съм отговорен за разследването
и се дразня, че имаш информация по случая,
която не искаш да споделиш.
Да, ти искаш да разбереш каква е истината.
Но когато другите ченгета ме разпитаха в полицейското управление,
бях на 16 години и те ме изплашиха до смърт.
Знаели, че аз съм убиецът, а аз бях невинен.
Не бях...
Нямам нищо общо с това убийство.
Но ти каза,
че Форест взел пистолета и се върнал, след като убил момичетата
с този пистолет.
Кога съм го казал? - Десет дена след убийството.
Когато ме разпитваха ли?
Не знам, не съм бил там.
Нямам запис на целия разпит.
Да, ти дойде след пет часа сутринта.
Да, но... - Какво стана с основния разпит?
Какво стана с частта, в която ме плашат до смърт?
Показваха ми разни снимки как изглеждали момичетата сега.
Какво стана с този запис?
Не мисля, че са снимали. - Затова ме е страх.
Аз не съм те плашел.
Когато кажеш на един 16-годишен, че е убил някакви момичета,
макар че е невинен, това го плаши до смърт.
Щеше ли да помниш, ако ги беше убил? - Да.
Дано казваш истината. - Ако бях убиецът, нямаше да говоря с теб.
Казваше, че не си спомняш.
И докато пишех, ти се разплака.
Така не прави човек, който не си спомня. Спомняше си.
Ако плачеш, това не значи, че криеш нещо.
А какво значи?
Че ме плашиш до смърт. Това значи.
Пиърс почина заради посттравматичен стрес.
Без съмнение.
Ако Морис Пиърс не беше отишъл с пистолет в мола
на 15 декември 1991 г., щеше да е жив до днес.
И ние нямаше да сме тук и да говорим за това.
Не държа много полицейски вещи у нас.
Събувам се до вратата, за да оставя всичко зад гърба си.
Но работя по няколко часа на ден от вкъщи.
ДАН ДЖАКСЪН ОТДЕЛ ПО НЕРАЗРЕШЕНИ СЛУЧАИ
Така че е малко излишно.
ПОЛИЦИЯ НА ОСТИН
В отдел "Убийства" всичките ми случаи бяха разрешени.
Напуснах го без неразрешен случай.
Може би се урочасах, защото тук ми дадоха убийството в магазина за йогурт.
При случая с Оу Джей Симпсън им трябваше много кръв за ДНК анализ.
Покрай този случай използването на ДНК проби влезе в широка употреба.
А сега извличат ДНК от пикограм материал - една хилядна на нанограм.
Дори не се вижда.
Всеки път лабораториите казват, че могат да направят още повече.
ОТДЕЛ ЗА НЕРАЗРЕШЕНИ СЛУЧАИ
Много внимателно...
Ето.
Магазинът за йогурт е бил разположен така?
Това е възстановка от снимките на местопрестъплението.
Това е салонът, където са били клиентите,
а оттук отзад е започнал огънят.
НЕ МОГА ДА ПОВЯРВАМ, ЧЕ Е ЙОГУРТ!
Това е първото нещо, което виждаме.
Окачили сме биографията на всяко от момичетата.
И това... Това ни посреща всяка сутрин.
Това ни напомня за тези момичета,
че са имали семейства, че са имали лица и живот.
И че това не е просто поредният случай, а нещо много важно.
Тук имаме и оригинални материали по следствието.
Тези шкафове са пълни с оригинални материали.
Има и множество други шкафове на други места.
Това подчертава колко мащабен е този случай,
тъй като това е една част от материалите.
Да видим... Тук има оригинални касети с видеозаписи.
Имаме записи от разпити и видеорегистратори.
Това са оригиналните касети
и можем да ги гледаме само ако намерим видеокасетофон.
КОПИЕ НА КОПИЕ РАЗПИТ НА РОБ СПРИНГСТИЙН
МАЙКЪЛ ДЖЕЙМС СКОТ СЛЕД АРЕСТА
Имаме ДНК проба...
МАГАЗИНЪТ ЗА ЙОГУРТ
НЕРАЗРЕШЕН СЛУЧАЙ
...и трябва да разберем на кого е.
Или пробата е замърсена, или става дума за още един извършител.
Каква е вероятността пробата да е замърсена?
Имаме ДНК профила, извлечен през 2008 г.
А през 2017 и 2019 г.
намерихме същия профил на още места.
От съвсем различна лаборатория.
Намерихме профила върху други, различни доказателствени материали.
Така че как може да става дума за замърсяване,
щом имаме проби от различни места на местопрестъплението,
имаме различни хора
и материалите са проверени в различни лаборатории?
Все едно да спечелите лотарията.
Вероятността несвързани помежду си проби,
обработени от различни хора на различни места
по различно време, да са замърсени от един и същ мъж,
е астрономически малка.
Няма как да се случи.
Но сега прокуратурата ще каже,
че не са били четирима извършители, а явно са били петима.
Пробата не е замърсена от полицаите или следователите.
Но не знаем дали това е пети човек,
дали четиримата въобще не са били там, или става дума за друг човек.
Всичко това ще е спекулация, докато не разберем на кого е тази ДНК.
Това ми беше убягнало. Всички настояват, че е замърсена проба.
Според семейството пробите са били замърсени.
Бивш полицай също ми го каза, затова го приех за чиста монета.
Все пак тези хора са работили по случая.
Да...
Това е голяма новост за мен.
В признанията им не се споменава пети човек.
Това означава, че самопризнанията не са верни.
Не може и това да е вярно, и самопризнанията да са верни.
Нали така?
Да.
Ясно... - Аз...
Трябва да разберем чия е тази ДНК.
Може би този човек не е участвал в убийството.
Тази ДНК може да се е оказала там по друг начин.
Може да е бил приятел. Или е задънена улица. Не знаем.
ДНК не посочва виновника и не оневинява никого.
Д-Р БРУС БЪДАУЪЛ
ДНК анализът само може да покаже
какъв е източникът на пробата, която сте взели,
и кой не е източникът на пробата.
Но как пробата е стигнала до мястото, откъдето е взета,
е изцяло въпрос на разследването и на други фактори.
Когато вършите ДНК анализ, използвате част от пробата.
След това обаче тя не може да се ползва.
Така че когато имате много малка проба от ДНК,
може да се наложи да използвате цялата наведнъж
и не може да направите втори анализ.
Тук е Y профилът на Дженифър Харбисън.
По много начини достигате лимита
не просто на модерни технологии, а на експериментални технологии.
Така че не знаем
дали ще получим отговора, който очакваме,
или само ще похабим пробата,
защото никой не е вършил подобна работа преди.
Това е последен опит, когато няма никакви други доказателства
за разкриването на убийството.
Добре. Моля ви да изтърпите лошия звук,
защото може и да можем да разкрием престъпленията,
но не можем да се справим с някои технологии.
Добре, това е екипът ми, за който ти разказах.
ШИЙЛА УИСОЦКИ ЧАСТЕН ДЕТЕКТИВ
Всички тук се радват да се запознаят с теб...
ПОЛ ДЖОНСЪН БИВШ ДЕТЕКТИВ
...защото се хваля с теб.
Имаме доста въпроси,
но искаме да започнем с въпроса
какво би направил различно с оглед на това, което знаеш сега.
Бих продължил с разследването
на хората от потока.
Мак и останалите, които са пиели бири до потока.
Не да ги гледам като заподозрени, а да събера още информация от тях,
защото имаме много данни за Морис Пиърс.
Те са се събирали под моста,
а Морис казал на Поланко, че там крият общия пистолет.
Този общ пистолет според нас е бил 9-милиметровият.
Морис, ще ни заведеш ли до мястото, където е скрит пистолетът?
Знаете ли къде е потокът Шоуъл?
Отзад на моста, до водата.
Там Форест крие пистолета.
Форест казва, че Мейс е криел пистолетът там ли?
Не знаех, че е казал това. Пълни глупости.
МАК ЛУДИН ЕДИН ОТ "ХОРАТА ДО ПОТОКА"
Не знам какво да кажа.
Казва, че става въпрос за Мейс, който живее в Норт Крос с майка си,
така че явно говори за мен.
Да, живеех тук, но от другата страна.
Тук ли?
Не знам друг човек да е живеел в Норт Крос
с майка си и да е като мен,
да е "скинхед".
Не мислех, че ще се върна тук.
Все едно детството ми ме преследва.
Според мен това е мястото.
Магазинът за йогурт е на две минути път оттук, нали?
КЕВИН ПАРЛИН ЕДИН ОТ "ХОРАТА ДО ПОТОКА"
Сигурно е на не повече от 900 метра. Близо е.
Молът е от другата страна на тези сгради.
Коритото на потока е доста ерозирало. Не беше...
Ние просто се криехме тук, за да пием бира.
Да. - Това беше.
В показанията се казва, че сте криели оръжия тук.
Това са пълни глупости. - Вече ме питаха.
Пълна лудост.
Питаха ме за това.
Помолиха ме да им дам прясна ДНК проба,
защото били загубили първоначалната.
На първо място, нямахме никакви пари.
Дори и да имахме пари да си купим оръжие,
нямаше да го оставим до реката.
Така че е напълно абсурдна идеята, че сме имали някакво общо оръжие.
Давахме си вид,
че сме корави и готини, но всъщност не бяхме.
Но не сме били и зли хора. Не сме наранявали никого.
И така.
Разбрал съм, че повечето хора не искат да чуят,
че в света живеят и чисто зли хора,
докато повечето от нас
не сме нито добри, нито зли, а нещо по средата.
Отчасти това обяснява и какво се е случило там.
Един е бил злият и другият си е затворил очите.
Не мога да разбера
как човекът, станал свидетел на това, никога не е проговорил.
Как така никога не си е признал?
Да, един от тях е бил зъл,
но повечето хора просто следват течението.
Не искам да съм такъв човек.
Нека се съберем в кръг.
Моля, хванете се за ръце.
Благодарим ти, човеко отгоре.
ЛОРА ГОНЗАЛЕС УЧИЛИЩЕН НАДЗОРНИК
Благодарим ти, че ни събра тук.
Молим те да запазиш хората тук здрави
и днес да намерим мир и покой.
В името Христово, амин. - Амин.
Да мръднем камъка, защото си личи как капсулата е отдолу.
Да. - Там е.
Да го преместим. Внимателно.
Ще го върнем на мястото му.
В кутия ли беше, или в бетон? - Не си спомням.
Помня как я заровиха.
Тук определено има нещо.
Не знам дали е това.
Не си ли спомняш? - Не.
Цялата тази година ми е в мъгла. - Да...
Да.
Не знам.
Има много корени тук. Не знам дали ще я намерим.
И аз не знам. Може би е ей там.
Дали няма да е тук? - Няма логика.
Тя мисли, че е встрани на стадиона.
Дори и родителите не са сигурни.
Можеш ли да ми помогнеш?
"Вечни най-добри приятели."
Ейми Ейърс, 21 февруари 1992 г. Спонсорът на годишника е г-н Сън.
Ето я.
Готово. Проклятие... - Внимавай.
Каква бъркотия. - Вестник.
Има нещо в найлонова торбичка.
Донеси кофата за боклук и ще...
Гирляндите ли? Те са от дърветата.
Това е в ръцете ти.
Това са гирляндите от дървото, когато го посадиха.
Виждам имена, да. - Сложиха ги, когато го посадиха.
"Няма да забравим." - Да.
Това беше кутията.
Хубаво е да си спомнят, че не са били сами,
колкото и да са били самотни.
КЕЙТ ЕЙЪРС ДЪЩЕРЯ НА ШОН И АНДЖИ
Много хора са я обичали и все още е в мислите им.
Това е тя.
Когато още бяхме в началното училище,
не знам дали тя...
Ако изсъхне, ще ви разкажа повече за нея.
Не знам някои подробности,
но винаги съм знаела за това.
В къщата на баба и дядо има една възглавница с нейна снимка.
Винаги съм се чудела коя е тя.
Имат и един коридор,
където са окачени различни нейни снимки.
Всеки го приема различно.
Татко не говори за нея.
Обикновено мама крещи на хората за нея...
Човек се чуди какъв щеше да бъде животът им,
какъв щеше да бъде животът му, ако тя беше жива.
НЯМА ДА ЗАБРАВИМ
Затворихме поредната глава.
Има много начини, по които смъртта на сестра ми се отразява
тридесет години по-късно.
Казвам се Сонора и съм терапевт.
СОНОРА ТОМАС СЕСТРА НА ЕЛАЙЗА
Имам кабинет в Масачузетс.
Един от факторите да започна тази работа е,
че в по-голямата част от живота си се опитвам да се излекувам.
Искам да помислим за съвсем началото на всичко,
когато сте загубили детето си
и как това ви се е отразило в началото.
Има плюсове историята да са разкаже
по различни начини и в различни обстановки.
Исках да ви предложа да напишете писмо на детето си.
Може да е за живота ви в момента.
Но не мисля, че травмата става по-лека с времето.
Когато ме питате за магазина за йогурт,
усещам моментална промяна в тялото си,
щом започна да си спомням.
Така че не съм сигурна дали това някога ще се промени.
Минаха 31 години, но все още говорим за това,
а опитвам да не го обсъждам.
Нямаше да го обсъждам, ако не говорех с теб.
Но исках да имам тази връзка с теб.
Вчера поговорихме как се живее с подобна травма и как с времето
научаваш неща, които останалите не знаят.
Не знам дали при всички е така.
Не.
Защото някои хора от семейството ми станаха доста по-цинични.
Не мога да намеря правилните думи, а се опитвам да разбера някои неща.
Например защо тези трагични моменти ме научиха да обичам хората повече.
Защото може да е обратното.
И двете се случват.
Да, точно.
И двете неща се случват. - Да.
Ставаш кисел и циничен по много начини,
но и имаш чувството, че си близо до другата страна.
Сърцето ти се отваря за любов.
Имаме невероятни инструменти да лекуваме себе си, но не ги ползваме.
Толкова силно свикваме с болката, че при нея ни е по-удобно,
отколкото да отидем към светлината и свободата.
ДЖЕЙМС ТОМАС БАЩА НА ЕЛАЙЗА
Често чувам това в групите за лечение на травма.
"Този живот не ми харесва, но не познавам друг освен него.
Знам как да живея само него.
Знам единствено как да живея с тази болка."
Често казвам, че когато умра,
се надявам да съм достатъчно смела да скоча с главата напред.
Искам свободата да скоча в следващия етап, какъвто и да е той.
Да се освободиш от страха. - Точно така.
Сега, след 30 години, осъзнавам, че едно от най-трудните неща е
да разбереш как да живееш
и да живееш живота, който искаш, след всичко това.
Не че не трябва да ти пука
и не че не трябва да чувстваш каквото ти е на душата,
но важното е да разбереш какво искаш да правиш.
Точно така.
Да.
И това е трудно.
Това е наистина важно. Десет години след всичко това
се върнах в училище.
Започнах да се занимавам с инженерство.
Трудното при всяко убийство е, че постоянно си зает с разследването.
Да.
Добре ли го водят? Зле ли? Някой се е изложил ли?
Така де... Наложи се да постъпя
в група за преодоляване на мъката, за да се освободя.
Поканиха ме, защото баща ми почина.
Но неговата смърт бледнееше пред другата.
Съжалявам, но беше на 85. Боледува дълго.
През цялото време говорех за Елайза.
Концентрирането върху мъката всъщност е освобождаващо.
А при убийства си забраняваш да изпитваш мъка.
Да. - А тя е нужна.
Но никой не ни задължава. - Точно така.
Да.
Съгласна съм.
Мислехме, че постъпваме правилно като стоим под светлината на прожекторите.
Искахме обществеността да ни вижда,
за да ни окаже подкрепата и любовта си и да ни помогне
да намерим убийците.
Когато се случеше нещо, пред нас имаше камери.
Но с времето всичко това започва да ти тежи.
Минаха 31 години.
Не бих постъпила по същия начин.
Бих се оттеглила встрани от погледа на хората, за да остана насаме с Бога.
Не приемайте, че съм неблагодарна, защото нашата публичност
ни докара подкрепа, която други в сходна ситуация нямат.
Човек губи брат си и никой не обсъжда това с него.
Името му се забравя.
Тази любов е нужна. Трябва да поплачеш на нечие рамо.
Това е ножът с две остриета на публичността.
Отрано получихме голямо внимание, защото убийството беше в новините.
Четири бели момичета са убити.
А следствието... Нищо не знаем за него.
Какво разбираме ние? Приемаме всичко, което ни кажат.
Защото е...
Бих се махнала от светлината на прожекторите,
но тогава изпитвах задължението да разглася случая.
Извинявайте, но искаме да ви заснемем само двамата.
Добре.
Само нас? - Иска общ план на нас двете.
Благодаря ви. Много мило.
Мъжът ми е прекрасен.
Добре, че аз говорих.
И той иска да сподели какво чувства...
Той каза. - Но го е страх.
Радвам се. Олекна ми малко. - Това е хубаво.
Просто...
Не бях мислила за това отдавна.
Последните дни ми бяха трудни, докато си спомнях това-онова.
Но ти благодаря за възможността да говоря.
Ти ми даде невероятен дар.
Не знам как да ти благодаря, че си говорихме последните дни.
Научих страшно много от теб.
Дано помогнем на някого. - Помогна на мен.
Само ти ме интересуваш. - Наистина ми помогна.
Благодаря ти, че сподели всичко това с мен.
Ти си ми като майка, с която мога да говоря.
И двете не ни слушат главите.
Пасваме си. - Точно така.
Направо сме еднакви... - Да.
Готови ли сте? - Заснехте ли общия план?
Пристигнахме.
Трудно ми е.
Окачили сме информация със случаите, които сме разрешили с годините.
На колко време са тези случаи?
Повечето са от 80-те и 90-те.
Сигурно от 30 години
чувате едно и също от всеки следовател: как работи денонощно,
а аз съм просто най-новият.
Но искам да знаете, че наистина правя всичко по силите си.
ДНК анализът е централната част от следствието за нас.
Продължаваме да анализираме всички доказателства,
защото някои доказателства
може да са били трудни за анализ заради материала
или състоянието им,
но сега може би подлежат на анализ.
Но нямаме безброй доказателства.
Аз решавам какво ще анализираме, но ме съветват светила в ДНК анализа.
Съветваме се със специалисти от цялата страна,
за да знаем какво да анализираме
или към коя проба да подходим,
която да ни даде най-точния резултат.
Ако шансът да получим резултат е малък, изчакваме.
Ако искате да ме питате нещо, ще ви отговоря с каквото мога.
Хубаво е да получим малко...
...информация.
Винаги е хубаво да получим нова перспектива върху случая.
Ние, като семейство, можем да общуваме с полицията,
така че най-сетне случаят да бъде разрешен.
Изпълнен съм с надежда. Убеден съм, че технологиите се развиват
и ще стигнем до момента, в който закарваме една проба,
която не сме могли да анализираме,
но сега ще имаме възможност да изградим профил от нея.
Искам обществеността да знае, че ще разрешим този случай.
ПОЛИЦЕЙСКО УПРАВЛЕНИЕ
Всеки живее със собствената си болка.
Няма нужда да си припомням тази.
По някое време завършваш проекта,
заснемаш филма и продължаваш със следващия.
Тук беше различно, защото не довърших филма.
Беше сложно.
Не можех да разгледам всички гледни точки, всички сюжети и всички хора.
Затова имам чувството, че се провалих.
Останах и с чувството, че съм разочаровала мнозина.
Разочаровах хора, които ми се довериха напълно.
Но знаех, че си струва да запазя целия материал.
И се радвам, че материалът ще си намери нов дом
и така ще отдам чест на хората, които ми позволиха да ги заснема.
Годините минават,
а случаят стои неразрешен.
На всеки 6 декември се криех.
Потъвах. Не отивах на работа,
още когато бях следовател, а след това в градската полиция.
Не можехте да ме намерите.
Отивах в някой ъгъл сам.
Това е моята версия на деня, който никога няма да забравя.
Сигурно ще остане така, докато случаят не бъде разрешен.
Понякога си мисля, че си спомням нещо, но се оказва снимка,
която съм виждала много пъти,
а аз съм изградила сюжет около нея.
Не е важно дали споменът е точен, защото това е твоят спомен.
Питате ме как се справям с травматичните спомени
и как ги лекувам или променям?
Едната теория е, че се лекуваш,
като не спираш да разказваш травматичната история.
Но трябва да се случи още нещо, докато разказваш тази история.
Трябва да имаме стабилна подкрепа, докато правим това.
И да чувстваме състраданието на хората около себе си,
които виждат какво се случва.
И разказвачът, и слушателят на тази история получават по нещо,
ако тя бъде разказана.
Според мен това може да промени начина, по който паметта живее в теб.
Вижте, ето я Елайза!
Превод на субтитрите: Андрей Георгиев